CELEX: 21996D0523(06)
Language: hr
Date: 1996-03-04 00:00:00
Title: Odluka Zajedničkog odbora EGP-a br. 16/96 od 4. ožujka 1996. o izmjeni Priloga XV. (Državna potpora) Sporazumu o EGP-u

11/Sv. 090
            
            
               HR
            
            
               Službeni list Europske unije
            
            
               96
            
         21996D0523(06)
   
               L 124/19
            
            
               SLUŽBENI LIST EUROPSKE UNIJE
            
            
               04.03.1996.
            
         
      ODLUKA ZAJEDNIČKOG ODBORA EGP-A
   
   br. 16/96
   od 4. ožujka 1996.
   o izmjeni Priloga XV. (Državna potpora) Sporazumu o EGP-u
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XV. Sporazumu izmijenjen Odlukom Zajedničkog odbora EGP-a br. 21/95 (1);
   budući da je Vijeće Europske unije donijelo Uredbu Vijeća (EZ) br. 3094/95 od 22. prosinca 1995. (2) o potporama brodogradnji uključujući njezine obveze prema Sporazumu o Organizaciji za ekonomsku suradnju i razvoj (OECD) poštujući uobičajene uvjete natjecanja u komercijalnoj brodogradnji i servisnoj industriji;
   budući da se člankom 10. Uredbe Vijeća (EZ) br. 3094/95 tvrdi da relevantni članci Direktive Vijeća 90/684/EEZ od 21. prosinca 1990. (3) o potporama brodogradnji, kako je zadnje izmijenjena Direktivom 94/73/EZ (4), uz uvjet da Sporazum o OECD-u kojim se poštuju uobičajeni uvjeti natjecanja u komercijalnoj brodogradnji i servisnoj industriji ne stupi na snagu 1. siječnja 1996., ostaju na snazi do stupanja na snagu tog Sporazuma, ali ne kasnije od 1. listopada 1996.
   budući da bi relevantni članci Direktive Vijeća 90/684/EEZ, kako su uključeni u Sporazum o EGP-u, da bi zadržali homogena pravila unutar EGP-a, trebali ostati na snazi unutar EGP-a dok god je on na snazi unutar Europske unije;
   budući da bi točku 1.B Priloga XV. Sporazumu trebalo stoga izmijeniti,
   ODLUČIO JE:
   Članak 1.
   U točku 1.B (Direktiva Vijeća 90/684/EEZ) Poglavlja XV. Sporazumu dodaje se sljedeća prilagodba:
   
               „(t)
            
            
               Članak 13. se tumači kako slijedi: Odredbe ove Direktive se primjenjuju dok članci 1.do 9. Uredbe Vijeća (EZ) br. 3094/95 o potporama brodogradnji ne stupe na snagu u Europskoj zajednici, ali ne kasnije od 1. listopada 1996.”
            
         Članak 2.
   Ova Odluka stupa na snagu 1. travnja 1996., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. Primjenjuje se od 1. siječnja 1996.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 4. ožujka 1996.
      
         
            Za Zajednički odbor EGP-a
         
         
            Predsjednik
         
         P. BENAVIDES
         
      
   
   
      (1)  SL L 158, 8.7.1995., str. 43.
   
      (2)  SL L 332, 30.12.1995., str. 1.
   
      (3)  SL L 380, 31.12.1990., str. 27.
   
      (4)  SL L 351, 31.12.1994., str. 10.